AksaraLLM/aksara-bahasa-daerah-v1 huggingface dataset:
Basisir Jayanti nyaéta salah sahiji basisir di pakidulan Cianjur.  Perenahna di désa Cidamar, Kacamatan Cidaun, Cianjur Kidul, Jawa Barat, kira-kira 143 km arah kidul ti Kota Cianjur. Kaayaanana kaétang masih kénéh alami kalawan mibanda keusik bodas jeung cai laut anu masih kénéh bersih.  Ieu basisir téh pagigir-gigir jeung Cagar Alam Bojonglarang.

Aksésibilitas
Basisir Jayanti bisa dihontal ti Kota Cianjur jeung Bandung ngaliwatan dua jalan, nyaéta liwat ka jalan Kota Cianjur-Sindangbarang-Cidaun jeung Bandung-Ciwidey-Naringgul-Cidaun.

Kondisi basisir
Basisir Jayanti mimiti ditata taun 80-an jeung dipikawanoh minangka objék wisata sapuluh taun sabadana. Di dinya aya wangunan Tempat Pelelangan Ikan (TPI), sarta di hareupeunna aya kios-kios anu ngécér lauk jeung kios jajanan lianna sarta warung sangu anu bisa nyadiakeun beuleum lauk luyu jeung pesenan.  Kaayaan basisirna kawangun ku keusik laut jeung batu-batu karang.   Lambak di basisir Jayanti kawilang badag alatan lambak di ieu basisir téh asalna ti Samudra Indonésia

Pamaréntah Kabupatén Cianjur tuluy ngabebenah Jayanti ngaliwatan dua dinas anu aya pakaitna nyaéta Dinas Perhubungan Pariwisata (Dishubpar) jeung Dinas Peternakan Perikanan (Disperik).  
Dishubpar misalna, ngabebenah sangkan Jayanti bisa jadi obyék wisata basisir anu beuki méré nah, di antarana melak tatangkalan sangkan iuh, ngawangun kios pikeun nu daragang sarta méré nahkeun warung jeung imah ka tempat anu méré nah sangkan rapih katingalina.
Anapon Disperik ngabebenah ku cara ngawangun TPI jeung darmaga sapanjang kurang leuwih 200 méter. Ieu pangwangunan darmaga téh mangrupa proyék munggaran tina rencana pikeun ngamekarkeun Jayanti minangka palabuan satingkat Palabuanratu, nu antukna Jayanti jadi objék wisata basisir anu réprésentatif.

Réferénsi

Basisir di Jawa Kulon
Tempat pelesir di Kabupatén Cianjur
Curug Citambur nyaéta salah sahiji curug anu aya di kabupatén Cianjur luhurna kira-kira 100 méter. Perenahna di désa Karang Jaya, kacamatan Pasirkuda, Cianjur Kidul. Caina pohara tiis jeung euweuh jalma anu kungsi wani mandi dina lebah curugna. Lamun mandi dina lebah ragragna cai awak bakal nyareri alatan jumlah volume cai anu gedé, leuwih gedé ti batan Curug Cimahi di wewengkon Cisarua, Kabupatén Bandung.

Asal Usul Ngaran
Aya dua vérsi ngeunaan asal-usul ngaran ieu curug téh. Vérsi nu kahiji nyebutkeun yén  ieu curug téh dingaranan Citambur ku masarakat alatan sora ragragna cai méh sarua jeung sora tambur atawa kendang. Ana pon vérsi anu kadua dumasar kana legenda anu hirup di masarakat sabudeureun ieu curug ngeunaan raja anu ngarana Prabu Tanjung Anginan.

Pikeun nepi ka ieu curug bisa ngaliwatan dua rute.  Anu kahiji rute ti puseur kota Cianjur, anu kadua ngaliwatan Bandung.   Upama liwatna ti Bandung, bisa nyokot arah ka Bandung kidul arah ka kacamatan Ciwidéy Kabupatén Bandung, sabada perkebunan entéh Rancabali aya pertelon, cagak anu ka arah lempeng mah nunjukkeun arah ka Situ Patengan, ana pon anu ka katuhu nunjukkeun arah ka kebon entéh Sinumbara anu dituluykeun ka kacamatan Rancabali.  Ti dinya tuluy liwat ka désa Cipelah jeung désa Karang Jaya, tempat ayana Curug Citambur.

Réferénsi

Curug
Tempat pelesir di Kabupatén Cianjur
Basisir Apra nyaéta salah sahiji basisir anu aya di pakidulan Kabupatén Cianjur. Perenahna di kacamatan Sindangbarang, jarakna kira-kira 115 Km ti puseur kota Cianjur.

Di ieu basisir rupa-rupa kagiatan bisa dipilampah kayaning ngojay, moyan, ngalakukeun olah raga basisir, ningali pamandangan, jeung ngalakukeun kagiatan fotografi.   Alatan legana aréal keusik basisirna jeung angin anu lumayan tarik, ngajadikeun ieu basisir téh cocog pikeun kagiatan féstival langlayangan jeung kagiatan lianna kayaning Voli Pantai.    

Basisir Apra mibanda ajén sajarah sorangan, dina hal jadi saksi sajarah baruntakna Angkatan Perang Ratu Adil (APRA) dina awal mangsa kamerdékaan Indonésia. Komo numutkeun béja pabéja-béja mah di ieu wewengkon basisir téh aya bénténg. Basisir apra ogé midanda poténsi sumber daya alam anu pohara gedéna mangrupa keusik beusi. Kualitas keusik beusi ani aya di ieu basisir kawilang hadém matak narik invéstor pikeun melakkeun modalna.  

Unggal pakansi ahir taun, ieu basisir téh sok jadi tujuan utama wisata wewengkon basisir pakidulan.  Numutkeun cutatan bagian rétribusi basisir Apra, sahenteuna kandaraan roda dua anu datang dina peuting ganti taun 2009-2010 (tanggal 1 Januari 2010) ngahontal 2000 kandaraan roda dua. Ana pon kandaraan roda opat ngahontal 500 unit. Ieu kajadian langka unggal ganti taun di wewengkon ieu téh jadi lahan pikeun ngadatangkeun rejeki keur warga.

Réferénsi

Basisir di Jawa Kulon
Tempat pelesir di Kabupatén Cianjur
Basisir Sérég nyaéta salah sahiji basisir anu aya di pakidulan Kabupatén Cianjur. Perenahna di Kacamatan Sindangbarang, kira-kira 120 km ka arah kidul ti puseur kota Cianjur.

Basisir Sérég mibanda kaéndahan pamandangan basisir anu pohara éndah jeung masih bersih teu béda jauh jeung basisir Jayanti, tapi alatan kurangna pamekaran ieu objék wisata leuwih réa wisatawan lokal anu milih basisir Jayanti ti batan basisir Sérég.

Réferénsi

Basisir di Jawa Kulon
Tempat pelesir di Kabupatén Cianjur
Pantomim nyaéta hiji pintonan di mana para pamaén ngébréhkeun ekspresina ngaliwatan isarat. Sedengkeun dina Grolier Academic Encyclopedia ditétélakeun yén pantomim téh mangrupa hiji carita, téma, nu dicaritakeun tur dimekarkeun ngaliwatan gerak awak pamaénna sarta pasemon nu ekspresif. 
Mimitina mah pantomim téh mangrupa selingan dina hiji acara, biasana runtuyan gerakan nu pikaseurieun. Ngaran pantomim sorangan asalna ti urang Yunani kuno jeung urang Romawi, nyaéta pintonan drama nu eusina ibing jeung gesture (gerak). Tapi wangun pantomim ieu téh geus mekar ogé di India jeung Mesir. Dina kamekaranana, pantomim ngadeg mandiri jadi hiji seni pintonan. 
Jalma nu maén pantomim disebut pantomimist. Pantomimist nu kasohor nyaéta Charlie Chaplin jeung Marcel Marceu ti Prancis. 
John Hampden ngébréhkeun yén tujuan pantomim nyaéta mekarkeun gerakan leungeun sarta movement anu hadé tur ekspresif. Pantomim lain improvisasi, tapi mangrupa basa isarat tanpa kekecapan, sedengkeun improvisasi mah gerakan-géarakan nu teu ditataharkeun saméméhna, atawa hiji spontanitas.  Pintonan pantomim ngabutuhkeun latihan-latihan nu husus sangkan maksud jeung ide pantomimist bisa nepi ka nu lalajo.

Referensi

Tumbu kaluar 
  Portal Pantomim

Seni peran
Arctic Monkeys nyaéta grup musik asal Inggris anu aliran musikna post-punk revival jeung garage rock. Arctic Monkeys dibenuk taun 2002 ku Alex Turner (vokal jeung gitar), Jamie Cook (gitar), Matt Helders (drum jeung vokal latar), jeung Nick O'Malley (bass). Andy Nicholson jeung Glyn John nyaéta mantan personil Arctic Monkeys.

Debut album pertama Arctic Monkeys nyaéta album WHATEVER PEOPLE SAY I AM, THAT'S WHAT I'M NOT anu dirilis tanggal 23 Januari 2006. Anu jadi lagu andalanna nyaéta lagu I Bet You Look Good on the Dancefloor jeung When the Sun Goes Down. Karir Arctic Monkeys sorangan mulai naék ti saprak taun 2005, sanggeus album démona diajukeun ka perusahaan rekaman. Album WHATEVER PEOPLE SAY I AM, THAT'S WHAT I'M NOT jadi album nu panggancangna kajual sapanjang sajarah musik British, malah mah di saruakeun jeung Oasis jeung Blur. Album kaduana FAVORITE WORST NIGHTMARE nu dirilis tanggal 23 April 2007 kajual 225.000 kopi di Minggu awal ti saprak dirilisna. Sesi rekaman album katilu dimulai di Awal taun 2008 klayan produse James Ford

Référénsi

Grup musik ti Inggris
Kapangéranan Monako (basa Perancis: Principauté de Monaco atawa Monaco; Monegasque: Munegu atawa Principatu de Munegu) mangrupa hiji nagara kotajeung nagara nu pangleutikna kadua di dunya, sanggeus Vatikan, nu aya di antara Laut Tengah jeung Perancis di sapanjang Basisir Paul (Côte d'Azur). Monako ogé mangrupa nagara kalawan kapadetan padumuk nu panggedéna kadua di dunya.

Ngaran Monako asalna ti hiji koloni Yunani di deukeut ditu, Monoikos, nu diwangun dina abad ka-6 SM ku bangsa Phokida (basa Inggris: Phocis).

Tumbu kaluar 
  Monaco
  Loka resmi
Kabuki mangrupa seni téater tradisional sarta budaya pituin ti Nagara Sakura, Jepang, anu mibanda ajén seni luhur, ku lantaran Kabuki mangrupa seni téater anu ngagabungkeun antara nyanyi sarta nari. Cicirén ti Kabuki ieu téh nyaéta ti dangdanan anu dipaké sarta pakéan husus.

Sajarah kabuki 
Sajarah kabuki dimimitian dina taun1603, sabot Okuni, miko atawa gadis ladén di kuil Shinto Izumo Taisha. Saterusna, dina taun 1629, pamaréntahan militer ngalarang wanoja mintonkeun kabuki ku lantaran dianggap ngaruksak moral pamiarsa. Ngaliwatan sagala rupa usaha ti sagala pihak, kabuki sumebar jadi hiji seni tari.

kabuki mimiti dipintonkeun ku Kyozo Nakamura, penari profésional nu meunang penghargaan Important Intangible Cultural Properties-kabuki (collective recognition – gelar pangakuan resmi) anu geus loba mintonkeun di Tokyo, Kyoto, Nagoya sarta Fukuoka. Seting panggung anu éndah berlatar lukisan danau kalayan salju sarta dirojong ku tata lampu anu alus.

Dina sumebar na, kabuki dibédakeun jadi dua, nyaéta Kabuki odori jeung Kabuki geki. Kabuki odori (Kabuki tarian) dipintonkeun nalika kabuki masih dibawakeun ku Okuni népi ka mangsa Wakashu-kabuki, budak lalaki nari dibarengan ku lagu nu keur ténar jeung aya akrobatan sagala. Kabuki geki mangrupa pintonan sandiwara nu ditujukeun ka masarakat kota di zaman Edo nu intina nari jeung sandiwara. Tema pintonan Kabuki geki nyaéta tokoh sajarah, carita kahirupan, jeung paristiwa kajahatan, ku kituna jenis kabuki ieu leuwih dipikawanoh ku sebutan Kabuki kyogen. Gedung nu biasa dipakaé pikeun pintonan kabuki nyaéta Kabuki-za.

Musik Kabuki 
Musik nu maréngan kabuki dibagi dumasar arah sumber sorana. Musik nu dipaénkeun di gigir katuhu panggung ti arah panongton disebut Gidaykbushi. Takemoto (Chobo) nyaéta sebutan pikeun musik Gidaykbushi khusus pikeun kabuki. Salian ti éta, musik nu dipaénkeun di gigir kénca panggung ti arah panongton di sebut Geza ongaku, sedengkeun musik nu dipaénkeun di luhur panggung di sebut Debayashi.

Rujukan 

Seni pintonan
Kabuki
Dunya Arab (; Transliterasi: al-`alam al-`arabi) ngarujuk ka nagara nu nganggo basa Arab nu ngampar ti Samudra Atlantik di kulon nepi ka Laut Arab di wétan, jeung ti Laut Tengah di kalér nepi ka Tanduk Afrika jeung Samudra Hindia di tenggara. Dunya Arab diwangun ti 24 nagara jeung wewengkon kalawan populasi 325 juta dina dua buana.

Tumbu kaluar 
 ArabLand.com - Directories of all Arab World countries
 The real Arab 
 Chronology of Events in the Middle East from 1908 to 1966 
 NITLE Arab World Resource Site 
 Araboo.com - Arab World Directory
 Arab Countries information 
 Arab - Arab Articles 
 US4Arabs.com - Arab American Community Website

Arab
Wétan Tengah
Piala Afrika 1996 diayakeun di Afrika Kidul ti 13 Januari nepi ka 3 Pébruari 1996. 15 tim ralomba dina kajuaraan maén bal ieu. Dina kajuaraan ieu, Afrika Kidul midang salaku juara sanggeus ngéléhkeun Tunisia kalawan skor 2-0. Zambia jeung Ghana hasil nembus asup babak semifinal.

Stadion

Panyitak gol

5 gol
 Kalusha Bwalya

4 gol
 John Moshoeu
 Mark Williams

3 gol
 Abédi Pelé
 Ahmed El-Kass
 Imed Ben Younes
 Dennis Lota

2 gol
 Ali Mecabih
 Quinzinho
 François Omam-Biyik
 Brice Mackaya
 Anthony Yeboah
 Zoubeir Baya
 Adel Sellimi
 Johnson Bwalya
 Kenneth Malitoli

Gol bunuh diri
 Helder Vicente (1)

1 gol
 Billel Dziri
 Tarek Lazizi
 Khaled Lounici
 Joni
 Paulão
 Aboubakari Ouédraogo
 Youssouf Traoré
 Boureima Zongo
 George Mouyeme
 Alphonse Tchami
 Joël Tiéhi
 Moussa Traoré
 Samir "Kamouna" Ibrahim
 Aly Maher
 Aurelien Bekogo
 Guy Nzeng
 Felix Aboagye
 Charles Akonnor
 Kwame Ayew
 Mass Sarr Jr
 Kelvin Sebwe
 Manuel Bucuane
 Mohamed Kallon
 John Gbassay Sessay
 Shaun Bartlett
 Mark Fish
 Phil Masinga
 Abdelkader Ben Hassen
 Hédi Berkhissa
 Kais Ghodhbane
 Liombi Essende
 Roger Lukaku
 Elijah Litana
 Hillary Makasa
 Vincent Mutale

Tumbu kaluar
Details at RSSSF
Details at www.angelfire.com

Piala Afrika
Kajadian 1996
Monolit mangrupa hiji wangunan alami (géologis) atawa jieunan (téknologi), kawas gunung, nu kasusun ti batuan tunggal nu gedé. Formasi atawa wangunan ieu biasana muncul ku lantaran érosi jeung biasana kajieun ti batuan métamorf nu kacida teuasna. Kecap ieu asalna ti basa Yunani μονόλιϑος (monolithos) nu diturunan ti μόνος ("hiji" atawa "sorangan") jeung λίϑος ("batu").

Monolit nu panggedéna di Marcapada ayeuna nyaéta:

 Gunung Augustus, Australia
 La Peña de Bernal, Méksiko
 Stone Mountain, Amérika Sarikat

Tempo ogé 
 Mégalit

Géomorfologi
Radén Nike Ratnadilla atawa anu biasa dipikawanoh minangka Nike Ardilla () nyaéta saurang penyanyi rock ti Bandung, Jawa Kulon Indonésia. Manéhna maot alatan kacilakaan mobil di Bandung dina umur 19 dina popularitas nu keur naék, tapi nepi ka ayeuna ngaranna tetep kaceluk di Indonésia. Manéhna dipikawanoh minangka "Legenda Ngora". Nepi ka ayeuna, Nike Ardilla nyaéta musisi, penyanyi, béntang film, sarta modél pang suksésna dina sajarah industri di Indonésia.

Penyanyi Pop nu Populér
Penyanyi pop Nike Ardilla nyaéta salah sahiji seniman anu populér kahiji di Indonésia nu gelar selebritina bisa dilarapkeun. Manéhna saurang pamaén nu dipoles di panggung sarta ngamekarkeun karir nu luhur minangka artis dina sinétron melodrama romantis. Kahirupan pribadina ngeusian lajur koran sarta majalah gosip nu populér. Manéhna nyaéta saurang rumaja kasebut soméah. Salah sahiji hits mimitina Honky Tonk Woman, lagu anu dijieun ku Mick Jagger. Nike ogé nyaéta saurang pengagum Madonna sarta Marilyn Monroe.

Karir
Nike Ardilla nyaéta saurang superstar, profilna aya dina majalah anu teu kaitung deui jumlahna. Albeum "Bintang Kehidupan" mecenghul dina musim semi 1990, sarta judul tembangna nyaéta Instan Smash, balap ka posisi nu pangluhurna. Albeum éta sorangan asup tangga lagu di nomer hiji sarta kajual leuwih ti 500.000 kopi saprak dirilis dina minggu kahiji, nyieun rékor anyar pikeun saurang artis awéwé. Sataun sanggeus dirilis, Albeum Bintang Kehidupan geus ngajual leuwih ti dua juta eksemplar. Kalayan 30 juta albeum kajual di sakumna dunya sarta acara-acara bergengsi jadi hiji-hijina artis di handapeun umur 15 anu ngajual albeum leuwih ti 2 juta kopi anu kungsi di Indonésia.  Leuwih ti artis solo séjénna, Nike Ardilla nyaéta kakuatan balikna Rock pop rumaja di ahir '80-an.  Nike Ardilla henteu ukur jadi saurang bentang. manéhna geus loba ngajual tulisan-tulsanna, Nike ogé jadi puseur modél anu dituturkeun ku rumaja saumurna. Sabot albeum debut nu dijudulan ku Nike "Seberkas Sinar" dirilis dina pertengahan 1989, asup tangga lagu di nomer hiji sarta tetep hits dina waktu sapuluh minggu. Sanggeus léad single mana-mana mereda, albeum éta terus muter ti hits: Nomer hiji tunggal "Seberkas Sinar", balada Top 10 "Cinta Pertama", sarta Top 5 "Lagu Asmara".  Dina ahir 1989 Seberkas Sinar geus kajual sajuta kopi, sarta nuluykeun pikeun ngajual tilu juta leuwih alus di luhur éta. Kasuksésanna micu lambak Lady Rocker ngora anu kaasup Anggun C Sasmi, Poppy Mercury, Inka Christie, sarta Mayang Sari.  Sanggeus kitu loba albeum nu dirilis kawas: Nyalakan Api 1991, 1992 Matahari ku, Biarkan Aku Mengalah 1993, Bairkan Cintamu berlalu 1994, Sandiwara Cinta 1995, jsb.

Rujukan

Panyanyi Rock
Panyanyi Indonésia
Aktris Indonésia
Vierra nyaéta hiji band asal Jakarta anu anggotana Widy (vocal), Kevin Aprilio (piano/keyboard), Tryan (drum, backing vocal) sarta Raka (gitar). Awalna Kevin ngagunakeun ngaran Andante pikeun band anu diadegkeun 2008 ieu tuluy ngarasa kurang pas kadéngéna di ceuli saterusna Tryan ngusulkeun ngagunakeun VIERRA minangka gaganti ngaran bandnna anu hartina Opat.

Sajarah
maranéhanana ngamimitian jadi babaturan ngaliwatan internét. Kalayan ngagunakeun jejaring sosial, Tryan anu leuwih tiheula geus jadi sobat jeung Kevin ngawanohkeun Raka ka Kevin. Sanggeus sapuk pikeun ngadegkeun hiji band, saterusna maranéhanana néangan hiji urang deui pikeun ngeusian posisi vocal. Tuluy Raka ogé ngawanohkeun Widy ka Tryan sarta Kevin ogé ngaliwatan jejaring soaial anu sarua. Ngarasa sipat vocal Widy anu luhur sarta cocog kalayan konsép musik VIERRA, ahirna gadis kalahiran 1990 ieu ogé asup minangka vokalis VIERRA. Kévin anu saméméhna leuwih tiheula dipikawanoh, alatan sajaba minangka anak pasangan musisi Addie MS sarta Memes, ogé sempet kaluar minangka pamaén FTV. Tina sosobatan jeung Trian, sang drummer, pamustunganana liwat dunya maya sanggup ngahijikeun anggota Vierra séjénna. Kalayan ngusulkeun jenis power pop kalayan musik-musik ala Disney, Vierra ngaebrak kalayan debut albeum mimiti, FIRST LOVE, kalayan single mimiti Dengarkan Curhatku. Kalayan vokal Widy anu marahmay sarta has rumaja, Vierra sanggup méré nuansa anu béda di belantika musik Indonésia. Suksés kalayan single kahiji, Vierra ogé ngaluarkeun single-single séjénna, kawas Perih sarta Bersamamu kabuktian sanggup ditarima para Vierrania, sebutan has pikeun fans Vierra.

Musikal
Sacara musikal, maranéhna leuwih nyebut tembang-tembangna di jalur power pop atau pop disney. Power pop, alatan lagu-lagu pop vérsi urang, bisa nyieun kaayaan leuwih pinuh sumanget. Leuwih nyugemakeun. Maksudna pop disney nyaéta lagu-lagu vierra nu nada-nada vokalna  nyieun urang sarasa di dunya ngimpi. Alatan rumaja emang pinuh kalayan ngimpi sarta harepan.
Band budak ngora lolobana nyieun lagu anu guitar base. Vérsi band anu keyboard base bisa diitung rada langka. Ieu bisa méré diferensiasi antara Vierra sarta band-band séjén. Pola keyboard base ieu bisa jadi alatan Kevin émang kapangaruhan musikalitas Bapana, Adie MS. Lain saukur kevin dina hal musakilatas viera ieu, masih aya Widi, Raka sarta Trian. Sarta maranéhanana boga musikalitas anu hébat saprak mimiti papanggih

Rujukan

Grup Musik Indonesia
Buku nyaéta keretas bodas anu eusina sababaraha puluh atau ratus lambar, dihijikeunna ku cara dikaput atawa dielém jadi hiji, luarna dijilid. Wanda buku téh aya buku catetan, buku tulisan, buku dagang, buku gambar, buku dongeng, buku élmu, jeung réa-réa deui.

Sajarah buku 

Buku–buku jaman ayeuna sabenerna mah euweuh dina saméméh jaman pertengahan. Hal anu pangdeukeutna jeung buku-buku téh nyaéta ayana lontar. Kira-kira pertengahan abad ka-5, perkamen sarta vellum geus ngaganti lontar. Perkamen dijieun tina kulit lembu atawa embé, sarta vellum dijieun tina kulit anak sapi. Lambaran-lambaran ieu bahan, bisa ditulis dina hiji sisina, dipotong jeung ukuran anu sarua sarta dijilid dina hiji sisi ku penjepit kulit. Jadi, éta lambaran-lambaran bisa disebut “buku”.

Dina jaman pertengahan, buku-buku nu mimiti dicitak téh buku-buku citak dina ieu mangsa. Opat potong vellum ditilep, ku kituna, unggal potongan vellum tétah miboga dua bilah. Ieu potongan-potongan saterusna disusun diumpak-umpak, ku kituna, aya sajumplukan vellum anu diwangun tinadalapan bilah kalawan dingaranan "hiji bagian". Ieu bagian-bagian dikirimkeun ka ahli keur ditulis jadi buku. Manéhna misahkeun sarta nulis hiji halaman dina hiji waktu. Vellum téh rada kandel, ku kituna bisa ditulis dina dua sisina.

Léngkah saterusna nyaéta ngirimkeun pibukueun ka tukang ngajilid buku. Tukang ngaput buku ngaput bagian-bagian ngaliwatan lipetan bagian tukang ku tali. Sampul-sampul tina kai ogé dijieun sarta panungtunganana mah dibeungkeut ku tali ngaliwatan liang-liang di jero papan-papan. Saterusna kulit nu badag di tapelkeun dina bagian tukang jeung sisi-sisi kaina. Léngkah-léngkah séjénna mah ngahias sarta ngawetkeun buku-buku, tapi ieu léngkah téh mangrupa cara nyieun buku-buku jaman ayeuna.

Rujukan 

Dokumén
Produk tina kertas
Buku
Polandia (dina basa Polski: Polska) mangrupa hiji négara républik di Éropa Tengah nu tepung wates jeung Jérman di kulon, Céko jeung Slovakia di kidul, Rusia (Kaliningrad), Lithuania di wétan-kalér, jeung Bélarus sareng Ukraina di wétan (Garis Curzon).

Babagian administratif 
Polandia sacara administratif dibagi kana 16 propinsi (Inggris: voivodship; Polandia: Województwo). Saban propinsi dibagi kana sababaraha Powiat (sarupa kabupatén, jeung saban Powiat dibagi kana sababaraha Gmina (sarupa kacamatan).

Daptar provinsi Polandia 

 Propinsi Dolnoslaskie
 Propinsi Kujawsko-Pomorskie
 Propinsi Lubelskie
 Propinsi Lubuskie
 Propinsi Lodzkie
 Propinsi Malopolskie
 Propinsi Mazowieckie
 Propinsi Opolskie
 Propinsi Podkarpackie
 Propinsi Podlaskie
 Propinsi Pomorskie
 Propinsi Slaskie
 Propinsi Swietokrzyskie
 Propinsi Warminsko-Mazurskie
 Propinsi Wielkopolskie
 Propinsi Zachodniopomorskie

Dayeuh-dayeuh gedé Polandia 
 Warsawa
 Łódź
 Krakow 
 Wroclaw 
 Poznan
 Gdansk
 Szczecin 
 Bydgoszcz 
 Lublin
 Katowice
 Bielsko-Biała
 Bialystok
 Rzeszów

Basa 
Méh sadaya wargi Polandia maké basa Polandia salaku basa asli aranjeunna.

Tempo ogé 
 Daptar kota di Polandia
 Daptar nagara

Tumbu kaluar

Loka pamaréntah 
 polska.pl
 poland-tourism.pl
 polandembjak.org 
 polisgworld.com
 prezydent.pl 
 kprm.gov.pl
 sejm.gov.pl
 senat.gov.pl
 sn.pl
 trybunal.gov.pl
 eurokonstytucja.pl 
 europolityka.pl
 euroszansa.pl

Loka pariwisata 
 Tourist information portal
 Tourist information
 Hotels in Poland

Galeri poto 

 
Nagara di Éropa Tengah
Jarak nyaéta ngaran tutuwuhan liar anu biasa hirup di leuweung, tanah kosong, sisi basisir, atawa dipelak minangka komoditi perkebunan. Jarak bisa tumuwuh dina taneuh anu teu subur asal pH na 6 nepi ka 7 sarta drainase caina alus, sabab akar jarak teu kuat ku cai nu ngeyembeng. Ngabudidayakeun jarak mah gampang, nyaéta ku sikina anu geus kolot. Watang jarak wangunna buleud tur leueur, kemprong, warnana héjo aya beureuman. Daunna tunggal selang-seling, wangunna siga ramo, warnana héjo aya ogé jenis jarak anu daunna warna beureum. Kembangna warna konéng gedang. Buahna buleud tur miboga cucuk-cucuk anu beyé, warnana héjo ngora.

Kandungan
Siki jarak ngandung minyak ricinic 40- 50 % anu ngandung glyceride tina ricinoleic acid, isoricinoleic acid, oleic acid, linolenic acid, jeung stearic acid ricinine, cytochrome C, Lipase sarta sababaraha enzym. Salian ti ricin D, ogé ngandung acidic ricin jeung basic ricin. Ari daunna ngandung kaemferol-3-rutinoside, nicotiflorin, isoquercitrin, rutin, kaempferol, quercetin, astragalin, reynoutrin, ricinine, jeung vitamin C 275 mg %. Sedengkeun minyakna ngandung ricinoleic acid 80%, palmitic acid, stearic acid, linoleic acid, linolenic acid, dihydroxystearic acid, triricinolein 68,2%, diricinolein 28%, monoricinolein 2,9%, nonricinolein 0,9%. Akarna ngandung Methyltrans-2-decene-4,6,8-triynoate, 1-tridecene-3,5,7,9,11-pentyne, Beta-sitosterol.

Mangpaat
Jarak bisa jadi ubar kanker rahim, kanker kulit, TBC, bisul, koréng, scabies, infeksi jamur, jerawat, ubar ateul, batuk, hérnia, tetanus, bronkhitis, hésé miceun (sembelit), ketombé, reumatik, ngagomplokkeun buuk, bareuh gugusi, sarta nyeri huntu.

Referensi

Tutumbu Kaluar

Euphorbiaceae
Tutuwuhan ubar
Rendang nyaéta daging anu digulé maké santen nepi ka angeunna garing, anu ancik sakur keureutan daging sarta samarana. Sanggeus aya nu nalungtik rendang mangrupa kadaharan pinunjul di tataran kabéh nagara. Ti opat puluh kadaharan nu aya, rendang jadi nomer hiji di antara nu sejénna. Daging sapi ieu dikulub sacara lalaunan nu ditambahan santen jeung deui campuran séréh, laja, bawang bodas, konéng, jahé sarta cabé, saterusna dikulub sababaraha jam pikeun nyieun kadaharan ieu ngeunah, kaambeu bau daging sapina.

Kadaharan Has Minang
Minangka hiji kadaharan has, rendang junun kaluar ti rohang budayana sarta ngahontal kasohoranana tanpa dikatrol ku pihak anu ngawasa di unggal-unggal jaman. Komo, kecap ‘rendang’ geus kasebut dina loba kesusteraan Malayu klasik, salah sahijina dina Hikayat Amir Hamzah. Ieu ngabuktikeun yén rendang geus jadi kulinér nu dipikaresep kaom Malayu taun 1550-an.
Kiwari, rendang teu ngan jadi pilihan pikeun kadaharan di réstoran Padang anu anu sumebar di pelosok nagari. Manéhna mindeng jadi bekel favorit waktu indit-inditan laér alatan sipatna anu tahan lila. Bayangkeun waé, rendang anu dimasak kalayan pas baris sanggup tahan nepi ka dua bulan kalayan aroma sarta citarasa anu kajaga.
Dina kamekaranana, rendang dipikawanoh dina rupa-rupa jenis. Aya rendang darék, rendang bukik, sarta rendang payakumbuh. Béda di antara jenis-jenis kasebut saukur perenahna dina wewengkon mana rendang éta dijieun. Unggal-unggal wewengkon mibanda saeutik variasi cara pangolahan sarta ogé panampilan. Tapi, ti sisi rasa, bédana bisa kasebut. Sebut waé rendang darék anu ngawujud dina kelir anu leuwih hideung. Cenah, rendang darék ieu anu leuwih dipikawanoh minangka rendang asli Minang.
Darék (atawa ‘darat’ dina basa Minang) mangrupa sebutan wewengkon di Minangkabau. Wewengkonna ngawengku sawatara kabupatén atawa dayeuh anu aya di barisan suku pasir, kawas Agam, Taneuh Datar, Limapuluh Dayeuh, sarta wewengkon sakurilingna.  Di Minangkabau, darék ogé biasa disebut Luhak Nan Tigo (luhak anu tilu).

Rujukan

Masakan Indonesia
Tukang nyaéta jelema anu miboga kaparigelan dina hiji pakasaban leungeun, digawena ku pakakas atawa bahan anu tangtu contona batu, beusi, kai. Tukang ogé bisa disebut jelema anu pakasabanana barang jieun (ngajual, ngabenerkeun, jsb) hiji hal anu tangtu: contona ngajual daging (sayur, susu), arloji, pedati (gerobak, béca]]), sarta tukang ogé nyaéta jelema anu pakasabanana ngalakonan hiji hal sacara tetep contona tukang cukur, las, kaput, masak, nyitak jsb.

Ngaran patukangan
Anjun: tukang nyieun parabot tina taneuh
Bujangga: tukang nyieun/nulis carita
Candoli: tukang ngajaga pabéasan di nu kariaan (biasana awéwé)
Gending: tukang nyieun parabot tina kuningan
Kabayan: tukang dititah ka ditu ka dieu
Kajineman: 1) mandor sakitan 2) tukang ngajaga jinem (nu dihukum)
Kamasan: tukang nyirun parabot tina emas atawa pérak
Kabojengkeng: tukang ngagsur padati
Kulaer: kusir anu tumpakna dina kuda karéta pangagung
Kuncen: tukang ngurus kuburan
Legig: tukang ngasruk dina pamoroan
Malim: tukang nalukkeun sasatoan
Maranggi: tukang nyieun ladéan jeung sarangka keris
Marebot: tukang nakol bedug
Nyarawedi: tukang ngagosok permata
Pakacar: tukang juru laden
Palatuk: iber anu tumpak kuda saheulaeun pangagung
Paledang: tukang nyieun parabot tina tambaga
Palika: tukang teuleum (ngala lauk)
Pamatang: tukang moro (nu sok ngagunakeun tumbak)
Pamayang: tukang ngala lauk dina laut
Panday: tukang nyriun parabot tina beusi
Paneresan: tukang nyadap
Paniggaran: tukang moro ngagunakeun bedil
Reno: selebgram
Sarati: tukang ngusir gajah

Rujukan

Pakasaban
Curug Cibeureum nyaéta salah sahiji curug nu aya di jero kawasan Taman Nasional Gedé Pangrango (TNGP) Cibodas perenahna di Désa Sindang Laya, Kacamatan Pacét Kabupatén Cianjur, Propinsi Jawa Barat.
 Pikeun ngahotal ka ieu curug perlu waktu 20 menit kalawan leumpang nyalsé. Dumasar kana peta jarak Curug Cibeureum ti panto Cibodas kira-kira 2,8 km.

Di curug Cibeureum aya tilu curug di antarana curug utama nyaéta Curug Cibeureum, jeung dua curug nu lianna anu leuwih leutik, Curug Cidéngdéng jeung Curug Cikundul. Curug Cibeureum nyaéta curug anu panggedéna jeung pangpendékna di ieu wewengkon téh, perenahna anu leuwih muka jeung shelter nu antukna leuwih loba diriung. Ngaran Cibeureum sorangan asalna tina basa Sunda anu hartina cai walungan beureum, ieu ngaran téh dipaké alatan katingal warna semu beureum dina dingding batu anu kawangun tina lumut beureum anu tumuwuh kalawan endemik di ieu patempatan.

Di beulah katuhu Curug Cibeureum nyaéta Curug Cidéngdéng, ukuranana leuwih jangkung jeung leutik. Ana pon anu paling katuhu nyaéta Curug Cikundul, perenahna luhur pisan jeung rada nyumput dina legok antara dua tebing.

Katilu ieu curug téh jangkungna antara 40-50 méter jeung aya dina 1675 m ti luhur buengeut laut (dpl.) Curah hujan di ieu wewengkon kira-kira 3.000-4.200 mm per taun. Bulan-bulan baseuh dina mangsa Oktober nepika Mei, nalika usum barat laut jeung rata-rata hujanna leuwih ti 200 mm per bulan. Bulan Désémber sepika Maret curah hujanna bisa nepika leuwih ti 400 mm per bulanna.

Réferénsi

Curug
Tempat pelesir di Kabupatén Cianjur
Jeruk nyaéta salah sahiji ngaran bungbuahan anu eusina ngan sababaraha pasi.
Jeruk numutkeun sajarahna tumuwuh mimiti di Asia nyaéta Cina
dipercaya minangka tempat mimiti jeruk tumuwuh.
Saprak ratusan warsih, jeruk geus tumuwuh di Indonésia boh sacara alami boh dibudidayakeun. 
Pepelakan jeruk anu aya di Indonésia nyaéta titilar urang Walanda anu ngadatangkeun
jeruk amis sarta keprok ti Amérika sarta Italia.

Jenis Jeruk 
Jeruk Bali nyaéta jeruk sagedé hulu eusina bodas, mindeng pisan urang ngadahar jeruk bali sabab waktu dipesek papait cangkangna sok nyerep ka jero, sangkan leungit paitna sanggeus dipesek saméméh didahar kudu dipoé heula salila 3 jam.
Jeruk Garut nyaéta jeruk sagedé peureup kaluaran Garut, cangkangna ti luar rada karadak.
Jeruk lémon nyaéta sabangsa jerul mipis sagedé kaléci sok dipaké ngahaseuman bungbu saté.
Jeruk mipis nyaéta jeruk haseum pisan sagedé indung suku, sangkan teu térh péot jeruk mipis kudu mindeng dikeueum dina cai.
Jeruk pandan nyaéta sabangsa Jeruk Bali anu eusina beureum.
Jeruk siem nyaéta jeruk anu hésé dipesékna lamun rék didahar dibeulah dua heula, diarah caina wungkul.
Jeruk purut nyaéta sabangsa jeruk haseum leutik, cangkangna leutik sok dipaké bungbu saté.
Jeruk Cikonéng nyaéta Jeruk Pandan anu eusina aya nu beureum jeung konéng.

Mangpaat Jeruk 
Mangpaat pepelakan jeruk minangka kadaharan buah seger atawa kadaharan olahan anu miboga vitamin anu hadé pikeun kasehatan, salah sahijina ngubaran barusuh.
Di sawatara nagara geus diproduksi minyak tina kulit sarta siki jeruk, gula tétés, alkohol sarta pektin tina buah jeruk anu di piceun. Minyak kulit jeruk dipaké pikeun nyieun minyak seungit, sabun seungit, inuman sarta pikeun campuran kuéh.
Sawatara jenis jeruk kawas Jeruk mipis dimangpaatkeun minangka ubar tradisional nurunkeun panas, sarta ngubaran radang dina mata.

Galeri

Rujukan 

Bungbuahan
Rutaceae
Jeruk Bali; Citrus maxi numa nyaéta jeruk anu asalna tina kulawarga Rutaceae. Ukuranna paling gedé ti batan jeruk séjénna. Jeruk bali disebut ogé jeruk pamélo anu asalna ti Magetan, Jawa Tengah, mimitina ngaran éta meureun dipatalikeun jeung tilu varietas jeruk pamélo, nyaéta pamélo nambangan, pamélo srinyonya, sarta jeruk bali beureum. Anu pamungkas, ayeuna dipikawanoh kalayan ngaran pameéo Magetan. Katilu varietas mibanda séntra pelak di Magetan.

Rujukan 

Citrus
Rutaceae
Républik Portugal mangrupa hiji nagara di Éropa bagian barat daya. Nagara ieu tepung wates jeung Spanyol di beulah kalér jeung wétan. Di beulah kulon tepung wates jeung Samudra Atlantik. Salian ti éta, Portugal ogé miboga wewengkon di Madeira, Asores, jeung Kapuloan Selvagens. Portugal ngaklaim hiji wewengkon leutik nu ngaranna Olivença nu dikawasaan Spanyol ti Kongrés Wina. Ngaran lami atawa latin ti nagara ieu nyaéta Lusitania.

Kecap Portugis mindeng dipaké pikeun nyebutkeun padumuk atawa urang nu asalna ti Portugal. Kecap ieu ogé sesebutan pikeun basa nu dipaké ku bangsa ieu. Nagara-nagara nu maké basa Portugis sok disebut minangka nagara-nagara Lusophone.

Portugal téh nagara maju jeung kaasup nagara anggota Uni Éropa, ngagabung dina taun 1986.

Politik 
Portugal mangrupa nagara républik kalawan Lisbon minangka ibu kota nagara. Opat komponén utama dina pamaréntahan Portugal nyaéta: Présidén minangka pupuhu nagara, Parlemén, Perdana Menteri minangka pupuhu pamaréntahan jeung mahkamah luhur. Konstitusi ngabagi kakawasaan éta jadi éksekutif, législatif, jeung yudikatif. Présidén dipilih saban lima taun, samentara Perdana Menteri dipilih langsung ku présidén jeung umumna mangrupa pamingpin ti partéy nu meunang pamilu. Institusi législatif diwangun ti 230 urang députi nu bakal ngajabat 4 taun. Ari mahkamah diwangun ti yudisial, administratif, jeung fiskal.

Babagian administratif 
Portugal miboga 18 distrik jeung 308 munisipalitas.

Réferénsi

Tempo ogé 
 Daptar nagara
 Jogo do pau

Tumbu kaluar 

  Portal resmi
  Situs resmi pariwisata
  Portugal.org 
  Previsão do Tempo
Songkét nyaéta tinun anu disulam ku benang  benang emas (pérak), biasana dipakéna ku kaom wanoja. Tinun songkét mangrupa salah sahiji warisan budaya Karajaan Sriwijaya, anu nepi ka kiwari terus mekar sarta jadi kabanggaan masarakat Sumatera Kidul (Sumsel). Pikeun masarakat Sumsel, harti salembar lawon songkét baris ngawarnaan tahapan kahirupan maranéhanana saprak lahir nepi ka ajalna. Ti selembar lawon ieu ogé jelema nyadar ayana budaya luhur mangsa ka tukang, anu nyieun leungeun-leungeun mangsa kiwari bisa parigel dina salambar demi salmbar benangna jadi lembaran lawon anu pinuh cita rasa luhur. Sajarah nyatet saprak diwanohkeun ku padagang Cina sarta India dina Abad VIII, ngan pengrajin Sriwijaya anu bisa nyampurnakeun téknik tinun songket ku kituna ciri motif sarta kualitas songkét warisan budaya Sriwijaya ieu ajén senina téh luhur. Nepi ka kiwari kacatet aya ratusan pola has songkét asalna ti Pelembang di antarana motif Bungo Ujung, Nago Besaung, Bungo Melati, Terima Pérak, Pacar Cina, Tetes Mider, Tiga Negri, Jando Beraes, Bungu Pacik, sarta loba deui.

Téknik Tinun
Dina nyieun tinun songkét dipigawé dina dua tahap. Tahap kahiji nyaéta ninun lawon dasar kalayan kontruksi tinunan rata atawa polos. Carana benang-benang anu baris dijadikeun lawon dasar (ditinun) disambungkeun ka paso. Posisi benang anu budeur ieu ku masarakat Pandai Sikek disebut "benang tagak". Sanggeus éta, benang-benang kasebut direnggangkeun jeung pakakas anu disebut palapah. Dina waktu ngasupkeun benang-benang anu arahna malang, benang tagak dipantengkeun jeung pakakas anu disebut palapah. Ngasupkeun benang-benang arahna malang ieu rélatif gampang alatan masih dibantuan kalayan pancukia kalayan itungan nu tangtu nurutkeun motif anu baris dijieun. Sanggeus éta, pengrajin ngagerakkeun karok ku cara nincak salah sahiji tijak-panta pikeun misahkeun benang sakitu rupa, ku kituna saprak ngasupkeunna kalayan gampang, boh ti arah kénca ka katuhu (ngaliwatan sakumna widang karok) boh ti katuhu ka kénca (sacara gunta-ganti). Benang anu posisina malang éta sabot dirapetkeun kalayan karok anu bersuri baris nyieun lawon dasar. Tahap kadua nyaéta nyieun wanda hias kalayan benang emas. Carana rada hésé alatan pikeun ngasupkeunana ka lawon dasar kudu ngaliwatan itungan anu tarapti. Dina hal ieu bagian-bbagian anu ngagunakeun benang lusi ditangtukeun jeung pakakas anu disebut pancukie anu dijieun ti awi. Cenah pakasaban ieu méakkeun waktu anu cukup lila alatan benang lusi/lungsin éta kudu diitung hiji-hiji ti sisi katuhu lawon nepi ka sisi kénca lawon nurutkeun itungan nu tangtu luyu jeung conto motif anu baris dijieun. Sanggeus jalur benang emas éta dijieun kalayan pancukie, mangka rohang pikeun nyimpen turak éta digedéan jeung pakakas anu disebut palapah. Saterusna, benang mas kasebut dirapetkeun hiji-hiji , ku kituna nyieun wanda hias anu dipikahayang. Minangka catetan, lawon songkét teu kaci dilipet kudu digulung kalayan kai buleud anu diameterna 5 cm. Hal ieu perlu dipigawé pikeun ngajaga sangkan wangun motifna tetep alus sarta benang mas-na henteu pegat, ku kituna songkétnya tetep dina kaayaan alus sarta rapih.

Rujukan

Tékstil
Pakéan Indonesia
Makam Godog nyaéta makam nu aya di daérah Gunung Karacak perenahna di Désa Lebak Agung, Kacamatan Karangpawitan Garut.  
Ieu makam dipercaya minangka makam Prabu Kéan Santang, putra Prabu Siliwangi ti Karajaan Pajajaran. Hal ieu ogé kacutat dina sawatara naskah kayaning Babad Godog, Babad Pasundan, jeung Wawacan Prabu Kéan Santang Aji. Dina naskah-naskah éta dicaritakeun yén Kéan Santang téh putra Prabu Siliwangi jeung Nyi Subang Larang ti Karajaan Pajajaran. Sanggeus ngagem Islam di Mekah, ngaranna robah jadi Sunan Rohmat atawa Syéh Rohmat. ku lantaran dimakamkeuna di Godog, disebut ogé Sunan Godog. 
Sunan Godog atawa Kéan Santang nyaéta nu nyebarkeun agama Islam dina ahir abad ka-15 nepi ka awal abad ka-16 di daérah Timbanganten (kiwari daérah Samarang, Tarogong, Kadungora, Lélés). Numutkeun folklor lianna nu mekar di daérah Garut, nalika Kéan Santang balik ti Mekkah, anjeunna mawa taneuh nu disebarkeun di daérah-daérah di Indonésia. Dina tiap taneuh éta murag mangrupa tempat lahirna wali songo. Nalika rék asup ka Gunung Suci, taneuh nu dibawana godeg. Lantaran éta ngaran Godog lahir, nepi ka Kéan Santang kasohor jadi Sunan Godog.  
Loba mitos nu nyaritakeun hal ieu. di antarana aya nu nyebutkeun yén Kéan Santang kungsi paséa jeung bapana Prabu Siliwangi alatan Prabu Siliwangi nolak pikeun disunatan tur embung ngagem agama Islam sakumaha nu dipikahayang ku Kéan Santang. Tapi Kéan Santang teu peunggas harepan, nepi ka tuluy ngungudag bapana sangkan sadia jadi muslim. Tepi ka ahirna  mah Prabu Siliwangi téh ngahiang.  
Makam Godog jumlahna aya 9 makam nu ngawengku 1 makam Sunan Godog sarta 8 makam para ponggawana. Ieu makam ngajajar ti mimiti ponggawa nu kahiji nepi ka nu kadalapan, tuluy makam Sunan Godog aya di luhureun gunung. Ukuran makam ampir sarua kurang leuwih 2m x 1m. Makam Sunan Godog aya di jero wangunan pasagi panjang. 
Unggal bulan Mulud sok diayakeun upacara ngalungsar atawa turun jimat. Upacara ieu dilaksanakeun unggal tanggal 14 Mulud minangka ébréhan rasa panghormat ti masarakat ka Sunan Godog alatan jasana dina nyebarkeun agama Islam. Ébréhan panghormat ieu dilaksanakeun ku cara ngamumulé barang pusaka saperti rupa-rupa keris, kitab, Al-Quran, Cis, Skin, jeung sajabana. Barang-barang ieu diturunkeun tina jero peti tuluy diteundeun di luhureun makam, tuluy dikumbah hiji-hiji maké cikembang jeung digosok maké minyak seungit sangkan teu babari karahaan, nu dilaksanakeun ku kuncénna.  
Kiwari, makam Godog loba didatangan ku nu jarah. Ku sabagéan masarakat, makam ieu dianggap karamat lantaran Kéan Santang kalungguhanana sajajar jeung para wali nu gedé jasana dina nyebarkeun agama Islam di pulo Jawa. Nu daratang ka ieu makam, henteu ti daérah Jawa wungkul, tapi loba ogé ti luar Jawa.

Referensi

Situs sajarah
Makam
Tempat pelesir di Kabupatén Garut
Jeruk Lémon nyaéta sarupaning jeruk nu rasana haseum biasana dipaké pikeun bungbu masak.

Mangpaat
Mangpaat jeruk lemon pikeun kaséhatan geus dipikawanoh salila mangtaun-taun lilana.
Lemon ngandung loba zat, hususna kalsium, magnesium, vitamin C, bioflavonoid, pektin sarta limonin anu ngaruh dina daya tahan awak sarta anti infeksi.
Katut sawatara mangpaat alami lemon anu geus kabuktian saprak jaman baheula .
Nurunkeun harééng
Lamun pilek, awak ngagibrig alatan harééng, lemon bisa ngurangan gejala-gejala kasebut, carana jieun jus ti hiji jeruk lemon dicampur jeung sacangkir cai panas sarta madu tuluy inum geura-giru sanggeus dijieun, tuluy-tinuluy saban dua jam nepi ka panasna turun.
Ngubaran barusuh
Lemon kaceluk minangka anti bakteri sarta anti virus anu ngagancangan prosés ngubaran barusuh, carana campurkan jus lemon seger kalayan sagelas cai haneut dipaké kukumur tilu kali sapoé, ieu kudu rutin dilakonan sangkan téréh cageur.
Ngaleungitkeun jarawat
Lemon ngandung asam sitrat anu éféktif ngubaran jerawat, Vitamin C dina buah jeruk lemon nyieun kulit bersih sarta sipat alkalina bisa maéhan sawatara jenis bakteri cukang lantaran jerawat.
carana nyaéta :kahiji usapkeun jus lemon seger dina jerawat jeung ramo bersih atawa bal kapas, ingkeun sapeuting, tuluy isukna sibeungeut ku cai bersih, sangkan leuwih gancang cageur paké campurkeun ogé madu pigawé dua kali sapoé.
Méré katenangan
Panalungtikan némbongkeun yén lemon bisa nenangkeun sarta ngaleungitkeun rasa capé, lieur, sarta geumpeur, ngambeu bau minyak lemon éféktif ngaronjatkeun konsentrasi , leuwih hadé maké aroma lemon minangka seuseungitan pikeun di rohangan  pikeun ngaronjatkeun efisiensi gawé.
Ngaleungitkeun sasanggaleun

Kulit lemon éféktif ngaleungitkeun sasanggaleun dina leungeun, carana teundeun sapasi jeruk lemon sakandel 5 mm ka leungeun anu sasanggaleun tuluy gasrok-gasrokkeun kana kulit sapeupeuting mah.

Rujukan

Bungbuahan
Rutaceae
Tutuwuhan
Justin Drew Bieber atawa leuwih dipikanyaho Justin Bieber, nyaéta penyanyi rumaja asal Kanada, lahir di Strartford, Ontario,Kanada, 1 Maret 1994. Bieber mangrupa budak rumaja anu boga kaparigelan otodidak (drum, gitar, piano sarta tarompét) dina umur 15 taun, manéhna geus jadi fénomena di Youtube ngaliwatan pintonanna dina tembang-tembang ti artis-artis kawas Usher, Ne-yo sarta Stevie Wonder
Justin mangrupa budak ti pasangan Pattie Mallette sarta Jeremy Bieber nu nikah di umur nu ngora kénéh, tapi ahirna papisah pas Justin umur 2 taun. Geus lain rusiah yén Justin mibanda kaparigelan pikeun maénkeun pakakas musik, tapi kabéh jelema kataji ku sora Justin saprak dina pasanggiri nembang di dayeuhna.

Karir
Dina umur 12 taun, Justin miluan pasanggiri nembang di dayeuhna, Stratford, sarta meunang jawara kadua. Saprak harita manéhna nyimpen pintonanna sarta ngunjal di Youtube, pikeun babaturan anu teu sempet nempona témbangna. Dina sawatara vidéona, Justin mawakeun lagu-lagu sawatara penyanyi kahot kawas Usher, Justin Timberlake, Ne-yo, Chris Brown, sarta Stevie Wonder kalayan vérsina sorangan. Teu lila, Usher sapuk ngorbitkeun Justien ngaliwatan label rékaman Island Record dina Oktober 2008. Pikeun leuwih alus karir musikna Bieber sarta indungna pindah ka Atlanta. Albeum kahiji Bieber anu dirilis dina bulan Juli 2009, MY WORLD, meunang pangbagéa cukup hadé. Hit single kahijina, ONE TIME, anu mintonkeun Usher minangka vocal guest nu nyicingan peringkat 20 dina daptar runtuyan tembang di Kanada sarta Amérika. Single-single anu dirilis saterusna meunang pangbagéa teu éléh sohorna. ONE LESS LONELY GIRL, LOVE ME, sarta FAVORITE GIRL, nyicingan peringkat 40 Hot Bilboard. MY WORLD ogé meunang Platinum sarta Golden di Amérika sarta Kanada. Pikeun ngapromosikeun albeumna, Bieber ngalakonan sauntuyan pintonan penting. Waktu Natal 2009, Bieber aya di Gedong Bodas di hareupeun Présidén Barrack Obama sarta pamajikanana. Bieber ogé aya di MTV sarta sawatara acara langsung séjén kawas Saturday Night Live sarta Kids Choice Awards. Sajaba nembang, Bieber ogé kungsi jadi présenter pikeun Grammy Awards ka-52. Prestasina dina dunya musik nyieun manéhna jadi penyanyi pop solo pangngorana anu sanggup mingpin musik jaman ayeuna. Populéritas Justin sarta umurna anu masih rumaja nyieun Justien jadi béntang pariwara produk anti jerawat. Produk ieu sorangan nyaéta produk anu cukup sohor di Amérika Sarikat, nyaéta Proactiv. Sawatara béntang kahot kawas Kate Perry sarta Jessica Simpson nu kungsi jadi béntang pariwara saméméh Justin. Dina MTV VMA 2010, Justin meunangkeun nominasi The Best New Artist ngalawan Kesha. Sajaba ti éta, dirina ogé baris ngeusian acara akbar ieu kalayan kolaborasi babarengan B.o.B. Justin ogé dikabarkan baris duét jeung Kanye West alatan kolaborasi anu maranéhanana  dina lagu West anu dijudulan Runaway Love. Dina ajang nu kasohor MTV VIDÉO MUSIC AWARDS 2010 anu diayakeun dina 12 Séptember 2010, Justin ngahontal pangajén minangka Best New Artist kalayan tembang babarenganna jeung Ludacris anu dijudulan Baby.

Rujukan

Penyanyi Amerika Serikat
Penyanyi Kanada
Parebut sééng nyaéta kasenian has Cimandé,  Kacamatan Caringin, anu baheulana sering ditampilkeun dina acara kawinan. Dina éta kasenian, para jawara silat Cimandé ti pihak lalaki nyobaan ngarebut sééng nu aya di pihak awéwé.

Seni parebut sééng mangrupa pidangan anu sipatna éstétis. Idé garapanana dikasangtukangan ku ayana upacara adat parebut sééng anu sipatna ritual.

Runtuyan prosési Parebut sééng anu dilaksanakeun di Alun-alun Tanjung Salikur di kawasan Kampung Budaya, Kampung Pasir Eurih, Désa Taman Sari Kacamatan Taman Sari, Bogor, dina poé Minggu, tanggal 22 Mei 2011:

Dina awal prosési Parebut Sééng, aleutan rombongan lalaki datang nyampeurkeun ka tempat aleutan awéwé anu nungguan di tungtung alun-alun Tanjung Salikur beulah kidul. Sanggeus témpas sindir, aleutan pangantén lalaki mawa seserahan mangrupa saniskara hasil panén anu digotong dina dongdang sarta domba pikeun dipasrahkeun ka kolot calon pangantén awéwé.

Teu lila, sanggeus masrahkeun seserahan, srog jawara-jawara burey maju ka tengah alun-alun. Kalawan parigel, jawara-jawara anu barurey kénéh téh mimiti ijén marebutkeun sééng, parabot pikeun nyangu anu ditalikeun dina tonggong jawara séjénna.

Sanggeus réngsé ijén antarjawara burey, dituluykeun ku sapasang jawara déwasa maké pirigan gendang penca ngamimitian ijén adu jurus, satékah polah ngarebut jeung mertahankeun sééng.

Dina ijén patutunggulanana, maranéhna silihteunggeul jeung silihtajong pikeun ngalumpuhkeun lawan supaya bisa ngarebut sééng ti jawara anu mawana. Waktuna lima menit pikeun ngarebut jeung mertahankeun sééng.

Dina éta ijén, anu dipeunteun téh opat rupa nyaéta wiraga (gerakan silat), wirasa (Neleban, ngalenyepan), wirahma (gerakan saluyu jeung pirigan gendang penca), wira cipta (kréasi ngarebut sééng).

Rujukan

Unak-anik budaya Sunda
Balubur Limbangan nyaéta ngaran hiji kacamatan di Kabupatén Garut. Ieu tempat miboga sajarah nu kalintang gedéna, lantaran Balubur Limbangan kungsi dijadikeun ibukota kabupatén Garut dina mangsa nu kaitung lilana. Cindekna bisa disebutkeun yén Limbangan téh mangrupa tuturus ayana Garut ayeuna. 
Sakumaha nu kacatet dina sajarah, mimitina mah Limbangan téh bagéan tina karajaan Sunda. Aya ogé nu nyebutkeun yén Limbangan téh geus jadi daérah otonom nalika Karajaan Sunda kabagi dua, Galuh jeung Sunda. Harita ngaranna masih kénéh Rumenggong nu asalna tina kecap ‘rumenggang’ hartina jauh lantaran aya di antara Galuh jeung Sunda. Pangawasana kasohor ku sebutan Sunan Rumenggong. Sanggeus karajaan Sunda runtag, daérah ieu dikawasa ku Sumedang Larang. 
Tanggal 24 Maret 1706, Limbangan nu asalna ngan mangrupa distrik di handapeun Kabupatén Sumedang, ku VOC (Verenigde Oost Indiche Compagne-Kongsi Dagang Walanda) statusna dirobah deui jadi kabupatén nu mandeg mandiri kalawan Rangga Mertasinga salaku bupatina. Ampir saabad lilana Limbangan jadi kabupatén, nepi ka tanggal 2 Maret 1811, Gubernur Jenderal Daendels ngabubarkeun Kabupatén Limbangan lantaran sawatara alesan. 
Nalika Inggris ngawasa, Gubernur Jendral Raffles nu ngawakilan kakawasaan Inggris malikkeun deui status Limbangan jadi kabupatén di Karesidénan Priangan dina tanggal 16 Pebruari 1813 kalawan Tumenggung Adiwidjaja salaku bupatina. Tapi ibukota kabupatén nu awalna di Balubur Limbangan dipindahkeun ka Distrik Suci tuluy dipindahkeun deui ka kota Garut nu ayeuna nepi ka kiwari.

Referensi

Sajarah
Kabupatén Garut
Rosélla téh ngaran tutuwuhan nu asalna ti India, tapi aya ogé nu nyebutkeun asalna ti Afrika Kulon. Ngran latinna Hibiscus sabdariffa. Rosella nyaéta jenis pepelakan hérbal anu dipikawanoh minangka pepelakan rukmi dunya alatan mibanda mangpaat pikeun pengobatan anu hadé. Rosélla di masarakat Indonésia geus lila dipaké minangka ubar tradisional. Sarta ayeuna loba pakar atawa ahli kaséhatan dunya anu ngalakonan panalungtikan ngeunaan mangpaat Rosélla pikeun kaséhatan.

Kandungan Rosella
Rosella ngandung elemen penting nu alus pikeun kaséhatan. Kandungan ti unggal 100 g ekstrak Rosella nyaéta Kalori 147,12Kcal, Lemak 0 g, jumlah lemak jenuh (lemak jenuh) 0 g, Kolésterol 0 mg-Sodium 21,89 mg, total karbohidrat 36,64 g, Serat 0 g-Gula 34,48 g, Protéin 0,14 g-Vitamin A 113,46 mg, Vitamin C 214,68 mg, Kalsium 13,06 mg.

Rupa Rosella
Tangkalna téh jangkungna 2 meteran, warnana coklat semu beureum. Watangna ngarancabang loba pisan. Ari daunna, paranjang rada lencop kacongonakeun. Kembangna tumuwuh handapeun puhu daun, napel dina watang. Bagéan anu bisa dimangpaatkeun nyaéta kongkolak kembangna. Warna beureum, wangunna kawas mahkuta raja. Katempona kandel jeung heuras. Sedengkeun daun jeung dahan ngorana bisa dijadikeun lalab.

Mangpaat
Rosella téh sohor pisan di Malaysia. Sanajan kitu, di Indonésia gé geus dibudidayakeun saperti di Siduarjo Jawa Timur sarta di Kulonprogo Yogyakarta. Ieu tutuwuhan téh bisa dimangpaatkeun ogé pikeun ngubaran panyakit. Hasil panalungtikan para ahli, Rosella téh ngandung 214,68 mg vitamin C tina 100gr kongkolak kembang. Sedengkeun vitamin C téh gunana pikeun ngundakkeun daya tahan awak urang tina panyakit. Di antara rupa-rupa produk Rosella, saperti anu ditataan di luhur , sirop sari kembang Rosella kaitung pangsohorna. Ieu sirop lain ukur inuman wungkul, tapi ngandung hasiat pikeun ngubaran darah tinggi. Nurutkeun para ahli, zat anu dikandung ku sari Rosella téh saperti asam organik, polisakarida, jeung flavonoid bisa ngabantu ngalancarkeun aliran getih ku cara ngurangan darajat kentelna getih. Ku cara kitu, gawé jantung mompa aliran getih leuwih énténg. Hasiat séjénna, sari kongkolak kembang Rosella téh bisa ngubaran kasakit kanker, TBC, katarak atawa osteoporosis.

Rujukan

Tutuwuhan ubar
Malvaceae